Urmareste Modifică dimensiunea fontului: Play

Roma, 25 oct /Agerpres/ - Echipa feminină de spadă a României a cucerit medaliile de argint la etapa de Cupă Mondială de la Legnano (Italia), duminică, după ce a fost învinsă în finală de Rusia, cu scorul de 42-30.



România, în componenţa Ana-Maria Popescu (Brânză), Simona Gherman, Simona Pop, a învins Japonia în optimi, cu 38-34, în sferturi a trecut de Suedia, cu 45-37, pentru ca în semifinale să dispună de Franţa, cu 36-31.



Echipa Statelor Unite s-a clasat pe locul al treilea, după ce a învins Franţa în finala mică, scor 28-22.



La individual, chinezoaica Yiwen Sun s-a impus în finala cu Kristina Kuusk (Estonia). Româncele au avut clasări modeste: Ana-Maria Popescu - locul 17, Simona Gherman - 20, Amalia Tătăran - 41, Ioana Adriana Dumitru - 69, Anca Măroiu - 83, Ana Maria Constantin - 124, Loredana Dinu - 135, Raluca Sbârcia - 191.

AGERPRES (editor: Mihai Ţenea)